Васил Ив. Стоянов
Първо писмо

chitanka.info

Седнах тука, че на батя

аз ще пиша писъмце,

много здраве ще му пратя

от душа и от сърце.

Ще му пиша аз за мама,

че го мисли всеки ден.

Верка вече е голяма,

а Иван се кара с мен.

Ще му пиша да ми прати

пълна чантичка с пари

и картинки най-богати

с чудно хубави бои,

едно ножче най-голямо

и един калпак напет…

Уф, едно не зная само:

как да почна най-напред!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.